b'\n_START_ARTICLE_\nLumpiya\n_START_PARAGRAPH_\nAng lumpiya, lumpia o lumpya Ingles: spring rolls, egg rolls) ay isang pagkaing unang pinasikat ng mga Tsino na sinahugan ng mga hiniwa-hiwang karne, gulay, hipon, at ibang mga lamang-dagat, na binalot sa pambalot na yari mula sa harina ng bigas.  Kahawig ng lumpiya ng Pilipinas ang mga lumpiyang gawa ng mga Tsino, subalit manipis at naaaninag ang masang pambalot na ginagamit ng mga Pilipino.  Pinagsanib sa lutuing ito ang mga katangiang galing mula sa Tsino at Pilipino. Tinatawag itong loempia sa Indonesia.  _NEWLINE_Ilan sa mga halimbawa nito ang lumpiyang shanghai, lumpiyang ubod, lumpiyang sariwa, at lumpiyang gulay (Ingles: Lumpia, Pampango style o vegetable spring rolls)'